Finnmarksløpet

**Finnmarksløpet** er et trekkhundløp. Løpet er blitt arrangert hvert år siden 1981 av Alta trekkhundklubb, med unntak av 2021 da det ble avlyst på grunn av koronapandemien. Etter hvert har løpet vokst i størrelse og fått internasjonal oppmerksomhet. I 2001 ble det dannet et eget selskap, **Finnmarksløpet AS**, for å ta seg av det økonomiske ved løpet. 

Finnmarksløpet består egentlig av tre løp: Begrenset klasse som er 600 km og som kjøres med inntil 8 hunder. Dette løpet foregår stort sett på Finnmarksvidda. Åpen klasse er på 1200 kilometer med maksimalt 14 hunder foran sleden. Dette løpet går tvers over Finnmark fylke, fra Alta til Kirkenes og tilbake. Juniorklasse på 205 km med maksimalt seks hunder arrangert siden 2014.

Start og målgang for begge løpene finner sted i Alta.

## Historie
Første løp ble arrangert i 1981 med kun en klasse. Fra 1985 ble det to klasser, en begrenset klasse med 6 hunder og en åpen klasse. I 1992 ble åpen klasse begrenset til 12 hunder, og løypen utvidet til 1000 km. Begrenset klasse ble utvidet til 8 hunder og 600 km. I år 2000 ble åpen klasse utvidet til 14 hunder. I begrenset klasse ble distansen redusert til 500 km.

Fra 2003 ble løpstraseen omgjort slik at åpen klasse (FL1000) gikk via Tana til Kirkenes og tilbake til Alta. Finnmarksløpet opplevde et stort oppsving med denne endringen.

### 2010

Finnmarksløpet 2010 ble avholdt i tidsrommet 13. mars-20. mars for 30. gang, og Norges Hundekjørerforbund tildelte Finnmarksløpet **NM i 8-spann 2010**. NM tittelen gikk til Arnt Ola Skjerve som kom i mål på tiden 2 dager 3 timer og 59 minutter, og 2.-plass totalt på 500 kilometeren etter Ole Wingren fra Finland.

Kronprins Haakon var æresgjest og åpnet løpet. Han kjørte selv deler av veien til omstarten i Sorrisniva.

### 2012
I 2012 ble det påvist salmonellasmittede hunder i løpet. Finnmarksløpet har ikke selv gått ut med informasjon om denne potensielt dødelige sykdommen som kan ramme mennesker. Under løpet døde tre hunder, det var i en av disse smitten ble oppdaget. Det vil være rimelig å anta at en stor andel av hundene, deltakere, og personer rundt løpet, er blitt utsatt for salmonellasmitte.

### 2014
FL-Junior ble innført dette året med fire etapper og totalt 205 km.

### 2015
Ellentjern ble lagt til som sjekkpunkt dette året etter ønske fra flere deltakere om å ha et villmarkssjekkpunkt. Handlere eller publikum har ikke adgang til dette sjekkpunktet og deltakerne må ha med seg alt av nødvendig utstyr. Med denne endringen ble løpet forlenget til 1100 km.

### 2018
Åpen klasse ble forlenget til 1200 km.. Etappene var:
* Etappe 1 : Alta–Kautokeino, 131 km  
* Etappe 2 : Kautokeino–Jergul, 100 km
* Etappe 3 : Jergul–Levajok, 122 km  
* Etappe 4 : Levajok–Tana bru, 100 km
* Etappe 5 : Tana bru–Neiden, 101 km
* Etappe 6 : Neiden–Kirkenes, 71 km
* Etappe 7 : Kirkenes–Øvre Pasvik, 85 km
* Etappe 8 : Øvre Pasvik–Neiden, 79 km
* Etappe 9 : Neiden–Varangerbotn, 81 km
* Etappe 10 : Varangerbotn–Levajok, 120 km
* Etappe 11: Levajok–Karasjok, 83 km
* Etappe 12: Karasjok–Jotka, 82 km
* Etappe 13: Jotka–Alta, 49 km

### 2019
Petter Karlsson fra Sverige vant den lengste klassen over 1200 km mens Hanna Lyrek(19) ble tidenes yngste vinner av 500-klassen.

### 2025
* Junior-klassen startet 15. mars med 15 påmeldte. Den gikk over 199 km i runden Alta - Jotka - Suossjavre - Jotka - Alta.
* 600-klassen startet 15. mars med 54 påmeldte og gikk over 612 km i runden Alta - Kautokeino - Jergul - Levajok - Karasjok - Jotka - Alta.
* Det lengste løpet Åpen klasse staret 14. mars og gikk dette året over 1103 km med 23 påmeldte fra 25-73 år hvorav fem var kvinner og tilsammen fra fem nasjoner. Etappene var Alta – Jergul (125 km) – Levajok (247 km) – Tana (344 km) – Neiden 1 (441 km) – Kirkenes (513 km) – Neiden 2 (656 km) – Varangerbotn (738 km) – Levajok (856 km) – Karasjok (939 km) – Jotka (1054 km) – Alta (1103 km).

### Vinnere

## Begrenset klasse
Dagens etapper er på totalt 478 km
* Etappe 1: Alta – Jotka, 50 km
* Etappe 2: Jotka – Jergul, 78 km
* Etappe 3: Jergul – Karasjok, 67 km
* Etappe 4: Karasjok - Levajok, 85 km
* Etappe 5: Levajok – Skoganvarre, 90 km
* Etappe 6: Skoganvarre – Jotka, 58 km
* Etappe 7: Jotka – Alta 50 km
### Vinnere

## Juniorklasse
Dagens etapper er på totalt 205 km
* Etappe 1: Alta – Jotka, 50 km
* Etappe 2: Jotka – Suossjavre, 55 km
* Etappe 3: Suossjavre – Jotka, 50 km
* Etappe 4: Jotka – Alta 50 km
### Vinnere

## Se også
* Hundekjøring
* Liste over hundekjøringsløp

## Referanser


## Eksterne lenker
* 
* NRKs Finnmarksløpside
* NRK: Nordkalotten 365 (*torrent*) &ndash; Lars Monsen under Finnmarksløpet